DOLOŽKA  ZLUČITEĽNOSTI

k návrhu zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov a o zmene a doplnení niektorých ďalších zákonov s právom Európskych spoločenstiev a právom Európskej únie

1. Navrhovateľ zákona:
	Vláda Slovenskej republiky

2. Názov návrhu zákona:
	Zákon, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov a o zmene a doplnení niektorých ďalších zákonov.

3. Záväzky Slovenskej republiky vo vzťahu k Európskym spoločenstvám a  Európskej únii:
a)	Návrh zákona patrí svojou problematikou medzi prioritné oblasti aproximácie práva uvedené v článku 70 Európskej dohody o pridružení – nepriame zdaňovanie.
Podľa Národného programu pre prijatie acquis communautaire predkladaný návrh zákona patrí medzi prioritné oblasti aproximácie práva – Kapitola č. 10 - Dane a taktiež je prioritou aj podľa Partnerstva pre vstup.
Návrh zákona patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie - Kapitola 22. Bielej knihy - Nepriame zdaňovanie.
Problematika návrhu zákona je obsiahnutá v screeningovej kapitole č. 10 – Dane.

b)	Negociačná pozícia (CONF-SK 64/00) bola odovzdaná dňa 14. novembra 2000. Kapitola č. 10 – Dane bola otvorená dňa 12. júna 2001. Slovenská republika žiada pre spotrebné dane jedno prechodné obdobie a jednu výnimku. Kapitola bola predbežne uzavretá 21. marca 2002 (CONF-SK 9/02). Z negociačnej pozície ku kapitole č. 10 – Dane v oblasti spotrebných daní vyplývajú pre SR najmä tieto záväzky: zavedenie všeobecného systému uplatňovania spotrebnej dane (smernica č. 92/12/EHS), upresnenie štruktúry predmetu dane, harmonizácia sadzieb dane na úroveň minimálnych sadzieb uvedených v smerniciach Európskej únie.

4. Problematika návrhu zákona:
a)	je upravená v práve Európskych spoločenstiev:
-	v článkoch 90 až 93 Zmluvy o založení ES.

-	V smernici Rady 92/12/EHS z 25.februára 1992 o všeobecnom systéme pre výrobky podliehajúce spotrebnej dani, o držbe, pohybe a monitorovaní takýchto výrobkov v znení
-	smernice Rady 92/108/EHS zo 14.12.1992, ktorou sa mení a dopĺňa smernica 92/12/EHS o všeobecnom systéme, vlastníctve, preprave a kontrole tovaru podliehajúceho spotrebnej dani a smernica 92/81/EHS,
-	smernice Rady 94/74/ES z 22.12.1994, ktorá mení a dopĺňa smernicu 92/12/EHS o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takých výrobkov, smernicu 92/81/EHS o harmonizácii štruktúry spotrebných daní z minerálnych olejov a smernicu 92/82/EHS o aproximácii sadzieb spotrebných daní z minerálnych olejov,
-	smernice Rady 96/99/ES z 30.12.1996, ktorou sa mení a dopĺňa smernica 92/12/EHS o všeobecných systémoch pre výrobky podliehajúce spotrebnej dani, o vlastníctve, pohybe a monitorovaní takýchto výrobkov.

-	V smernici Rady 92/83/EHS z 19. októbra 1992 o zosúladení štruktúr spotrebných daní z alkoholu a alkoholických nápojov.

-	V smernici Rady 92/84/EHS z 19. októbra 1992 k priblíženiu sadzieb spotrebnej dane na alkohol a alkoholické nápoje.

-	V smernici Rady 92/79/EHS z 19. októbra 1992 o aproximácii daní z cigariet v znení 
-	smernice Rady 99/81/ES z 29.7.1999, ktorou sa mení a dopĺňa smernica 92/79/EHS o zbližovaní daní na cigarety, smernica 92/80/EHS o zbližovaní daní na iné výrobky z tabaku ako cigarety a smernica 95/59/ES o iných daniach ako daň z obratu, ktoré ovplyvňujú spotrebu výrobkov z tabaku,
-	smernice Rady 2002/10/ES z 12.2.2002, ktorá mení a dopĺňa smernice 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane na tabakové výrobky.

-	V smernici Rady 92/80/EHS z 19. októbra 1992 o aproximácii daní z tabakových výrobkov s výnimkou cigariet v znení
-	smernice Rady 99/81/ES z 29.7.1999, ktorou sa mení a dopĺňa smernica 92/79/EHS o zbližovaní daní na cigarety, smernica 92/80/EHS o zbližovaní daní na iné výrobky z tabaku ako cigarety a smernica 95/59/ES o iných daniach ako daň z obratu, ktoré ovplyvňujú spotrebu výrobkov z tabaku,
-	smernice Rady 2002/10/ES z 12.2.2002, ktorá mení a dopĺňa smernice 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane na tabakové výrobky.

-	V smernici Rady 95/59/ES z 25. novembra 1995 o iných daniach, ktoré ovplyvňujú spotrebu vyrobeného tabaku, ako je daň z obratu v znení 
-	smernice Rady 99/81/ES z 29.7.1999, ktorou sa mení a dopĺňa smernica 92/79/EHS o zbližovaní daní na cigarety, smernica 92/80/EHS o zbližovaní daní na iné výrobky z tabaku ako cigarety a smernica 95/59/ES o iných daniach ako daň z obratu, ktoré ovplyvňujú spotrebu výrobkov z tabaku,
-	smernice Rady 2002/10/ES z 12.2.2002, ktorá mení a dopĺňa smernice 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane na tabakové výrobky.

	V smernici Rady 92/81/EHS z 19. októbra 1992 o zosúladení štruktúr spotrebných daní z minerálnych olejov.

	V smernici Rady 92/82/EHS z 19. októbra 1992 o aproximácii sadzieb spotrebných daní z minerálnych olejov.

	V smernici Rady 95/60/ES z 27.novembra 1995 o daňovom označovaní plynových olejov a petroleja.

	Články 90 až 93 Zmluvy o ES upravujú záväzky členských štátov v oblasti priameho a nepriameho zdaňovania.
	Smernica Rady č. 92/12/EHS stanovuje všeobecný systém pre výrobky podliehajúce spotrebnej dani a iným nepriamym daniam, s výnimkou dane z pridanej hodnoty a daní, stanovených spoločenstvom.
	Smernica Rady č. 92/83/EHS obsahuje ustanovenia o harmonizácii štruktúry spotrebných daní na alkohol a alkoholické nápoje.
	Smernica Rady č. 92/84/EHS uvádza minimálne sadzby spotrebnej dane na alkohol a alkoholické nápoje, ktoré sa majú uplatňovať v členských štátoch.
	Smernica Rady č. 92/108/EHS je novelou smernice Rady č. 92/12/EHS a upravuje povinnosť pre členské štáty zaviesť okrem iného elektronickú databázu oprávnených vlastníkov skladov a daňových skladov.
	Smernica Rady č. 92/79/EHS stanovuje minimálne sadzby spotrebných daní z cigariet.
	Smernica Rady č. 92/80/EHS stanovuje minimálne sadzby spotrebných daní z iných tabakových výrobkov ako sú cigarety.
	Smernica Rady č. 95/59/ES harmonizuje štruktúru spotrebných daní z tabakových výrobkov.
	Smernica Rady č. 99/81/ES mení a dopĺňa smernice č. 92/79/EHS, 92/80/EHS a 95/59/EHS. V záujme hladkého fungovania vnútorného trhu poskytuje členským štátom dostatočnú flexibilitu, aby mohli vystihnúť a presadzovať opatrenia, ktoré sú prispôsobené situácii v jednotlivých krajinách.
	Smernica Rady č. 2002/10/ES mení a dopĺňa smernice č. 92/79/EHS, 92/80/EHS a 95/59/EHS. Harmonizuje daňové sadzby, čím podporuje obmedzovanie podvodov a pašovania v spoločenstve a zavádza uplatňovanie minimálnej sadzby spotrebnej dane z cigariet.

	Preklady uvedených smerníc sa nachádzajú v databáze Centrálnej prekladateľskej jednotky Úradu vlády SR Inštitútu pre aproximáciu práva a okrem smernice č. 92/82/EHS sú všetky zrevidované. V elektronickej podobe je možné si ich vyhľadať na internetovej stránke www. aprox.government.gov.sk.

d)	nie je upravená v práve Európskej únie.

5. Stupeň zlučiteľnosti návrhu zákona s právom Európskych spoločenstiev a právom Európskej únie:
b)	čiastočná
	Úplná zlučiteľnosť sa dosiahne dňom nadobudnutia platnosti Zmluvy o pristúpení Slovenskej republiky k Európskej únii.
6. Gestor  (spolupracujúce rezorty):
	Ministerstvo financií Slovenskej republiky.
7. Účasť expertov:
	Na príprave návrhu zákona sa nezúčastnili zahraniční experti.